San Nicasiu Burgiu

Nicasiu Burgiu (Palermu 1130 - San Giuvanni d’Acri 1187) è un Santu viniratu da Cresia Cattolica.

Aggiugrafìa

Forsi nascìu a Palermu di Sarracini pi parti di patri e di Nurmanni pi parti di matri.
Lu patri fu Hammud o Kamut o Acmet, emiru di Girgenti e di Enna (una cuntrata sutta Enna porta ancora oj u so nomi ). Quannu Girgenti fu pigghiata du Conti Ruggeru nò 1086, si  ritirò a Enna, arrisistennu pi tantu tempi e facennu patti pi arrinnirisi. Nò 1088 divintò cristianu cu tutta a Famigha , vattiatu a Girgenti du Viscuvu Girlannu e avennu comu parrinu u stissu Ruggeru e d’iddu pigghiò u nomi addivintannu Ruggeru Kamut. U Conti c’arrialò u casteddu da Terra di Burgiu na Vaddi di Mazara e accussì i so discinnenti pigharu u nomi di Burgiu.
U fighu di Ruggeru, Robertu, spusò Aldegunda, nobili normanna e du matrimoniu nasceru Ruggeru, Guglielmu, Ferrandinu e Nicasiu. Chisti trasèru na l’Ordini di san Giuvanni di Gerusalemmi e comu cavaleri s’imbarcaru a Trapani nò 1185 sicutannu u Gran Maestru Ruggeru di Mulini e arrivaru â Terra Santa.
Nò 1187 Nicasiu e lu frati Ferrandinu foru pigghiati  prigiunieri nà Guerra di Hattin e rifiutannusi di rinnigari a Cristu foru dicapitati a prisenza du sultanu Saladinu.
Lu Martiruloggiu Rumanu o 1 di jugnettu porta a memoria di San Nicasiu  e signa comu postu da morti San Giuvanni d’Acri. 

Lu Cultu

La Famigha Cabrera ca lu vantava comu antinatu  lu ‘ntruduciu a Càccamu e lu fici Patronu da Citati. Lu Biatu giuvanni Licciu (1426 -  1511) aumintò la divuzioni. 
Tanti fjureddi foru pittati né casi e nè strati e nò 1575 libbirò lu paìsi da pesti.
Fu invocatu contru a scròfula, sufferta ‘n seguitu e turtùri. Na Cunfraternita fu funnata a Caccamu  nò 1596 e u 17 uttuviri 1609 u Cardinali Giannettinu Doria ( 1608 - 1642 ) detti a Citati di Caccamu a Sulinnità di S. Nicasiu comu festa di pricettu e 100 jorna d’indulgenzia pa visita da Cresia du Santu e chidda Plenaria data a stissa Cresia du Papa. U 31 Maju 1625 u Sinnacu e i Giurati eliggèru San Nicasiu Patronu di Caccamu, cu votu di cilibbrari a festa l’ultima Duminica d’Austu e u lunniri appressu. 

Riliquii

Nò 1604 l’Arciviscuvu Diegu de Haedu truvò sutta l’artaru majuri di la Catidrali di Palermu na Riliquia du Santu cavaleri, ca fu cullucata picca anni doppu a sò morti e a rjalò a Cunfraternita di Caccamu. Oj è cullucata dintra nà statua riliquiariu d’argentu dû 1684.

Bibbliografia

D.Vicenzu Venuti, Di l’esistenza, prufissioni e cultu di San Nucasiu  Discursu storicu criticu, Palermu, 1762 
Giuseppi Vaccaru,  Notizii supra Burgiu Arti grafichi Andò, 1921

Nicasiu Burgiu